stanford-oval/wikipedia huggingface dataset:
Liikkumisesteisen pysäköintitunnus
Tunnuksen myöntämisen edellytykset

Liikkumisesteisen pysäköintitunnuksia myönnetään henkilöille, joilla on sairaudesta tai vammasta johtuva ominaisuus joka estää henkilöä kävelemästä itsenäisesti, liikkumista vaikeuttava sairaus tai vamma joka kuuluu vähintään haittaluokkaan 11, tai jonka näkökyky on vähintään haittaluokan 17 mukainen. Tunnuksen voi saada myös vaikeasti vammaista henkilöä säännöllisesti kuljettava henkilö tai saattaja.
Tunnus myönnetään, jos sen edellytykset täyttyvät lääkärin myöntämän lausunnon perusteella. Jos henkilöllä on pysyvä haitta, pysäköintilupa myönnetään 10 vuodeksi. Muissa tapauksissa lupa myönnetään lääkärin lausunnossaan määrittämäksi ajaksi.
Yhdellä henkilöllä voi olla vain yksi pysäköintilupa kerrallaan. Pysäköintitunnusta voi hakea myös ajokortiton henkilö. Pysäköintitunnus tulee pysäköinnin ajaksi sijoittaa näkyvälle paikalle ajoneuvon tuulilasin sisäpuolelle niin, että se on ulkoapäin luettavissa.
Pysäköintitunnuksella pysäköintiin liittyvät säännöt

Pysäköintitunnuksella saa pysäköidä liikennemerkeillä osoitetuista kielloista tai rajoituksista huolimatta
pyörätuolimerkillä merkityille pysäköintipaikoille
maksullisille pysäköintipaikoille maksua suorittamatta
alueille, joissa pysäköinti on muuten kielletty liikennemerkillä ”Pysäköinti kielletty” tai ”Pysäköintikieltoalue”
rajoitusta pidemmäksi ajaksi alueelle, jossa pysäköinnin enimmäisaikaa on rajoitettu
pihakaduille sillä varauksella, ettei pysäköinnistä aiheudu huomattavaa haittaa pihakadun liikenteelle eikä muulle käyttämiselle
pyöräkadun ajoradalla muuallekin kuin merkitylle pysäköintipaikalle, jos siitä ei aiheudu kohtuutonta haittaa.
Ajoneuvoa ei saa pysäyttää eikä pysäköidä sellaiseen paikkaan eikä siten, että siitä aiheutuu vaaraa tai että liikenne tarpeettomasti estyy tai häiriytyy. Ajoneuvoa, jossa on liikkumisesteisen pysäköintitunnus, ei kuitenkaan saa pysäköidä sellaiselle alueelle tai paikalle, joka on osoitettu liikennemerkillä vain tiettyjen ajoneuvojen pysäköintiin, esimerkiksi vain linja-autoille. Jos yksityisellä alueella oleva pysäköintipaikka on merkitty varattu-kyltillä jollekin tietylle henkilölle tai ajoneuvolle, ei siihen ole lupa pysäköidä liikkumisesteisen pysäköintitunnuksella.
Pyörätuolisymbolilla merkitylle pysäköintipaikalle pysäköiminen on sallittua vain liikkumisesteisen pysäköintitunnuksella.
Liikkumisesteisille osoitettu pysäköintiruutu Pohjois-Carolinan yliopistolla Chapel Hillissä.
Cornelia Cinnilla

Cornelia Cinnilla
Cornelia Cinnilla (94 eaa. – 69 eaa. tai 68 eaa.) oli Mariusta kannattavan Lucius Cornelius Cinnan tytär ja Julius Caesarin ensimmäinen vaimo. 17-vuotias Caesar nai Cornelian vuonna 83 tai 84 eaa. Kun Sulla kaappasi vallan vuonna 86 eaa., hän vaati Caesaria eroamaan vaimostaan, mutta tämä kieltäytyi ja joutui perheineen pakenemaan Roomasta. Cornelia synnytti Caesarille tyttären (n. 83 eaa. tai 82 eaa.), joka sai nimen Julia. Cornelia kuoli lapsivuoteelle vuonna 69 tai 68 eaa.
Cornelia Cnoop

Madonna Lactans. Cornelia Cnoopin maalaus, osa triptyykkiä. Museum of Fine Arts, Houston
Cornelia Cnoop sukunimi joskus myös muodossa Cnopp (1450 Brugge- ?) oli alankomaalainen taidemaalari joka maalaukset käsittelivät uskonnollisia aiheita.
Cornelia Cnoopin isä oli kaupungin kultaseppien killan johtaja ja hänen aviomiehensä oli taidemaalari Gerard David. Avioparilla oli tytär, Barbara.
Danny Noppert

Danny Noppert (s. 31. joulukuuta 1990 Joure) on alankomaalainen dartsinpelaaja. Noppert on voittanut PDC-urallaan yhden major-turnauksen, voittamalla vuoden 2022 UK Open -finaalissa Michael Smithin. Noppert on lokakuussa 2023 PDC:n maailmanlistan seitsemäntenä.
Noppert on lisäksi saavuttanut finaalipaikan vuoden 2019 World Series of Darts Finals -turnauksessa, sekä välieräpaikat vuoden 2021 World Grand Prix, vuoden 2022 World Matchplay ja vuoden 2018 Players Championship Finals -turnauksissa.
Live at Max’s Kansas City

| Live at Max's Kansas City The Velvet Underground |
| --- | --- | --- |

CD-levyn kansikuva.
Livealbumin tiedot
 Äänitetty : 23. elokuuta 1970   Max's Kansas City,   New York
 Julkaistu: 1972, 2004
 Formaatti: LP, 2CD
 Tuottaja(t): Geoff Haslam
 Tyylilaji: Rock
 Kesto: 38.21
 Levy-yhtiö: Cotillion Records
The Velvet Undergroundin muut julkaisut
| Loaded 1970 | Live at Max's Kansas City 1972 | Squeeze 1972 |
Live at Max's Kansas City on yhdysvaltalaisen The Velvet Underground -yhtyeen livealbumi, jonka on julkaissut vuonna 1972 Atlantic Recording Corporationiin kuulunut Cotillion Records sarjatunnuksella SD 9500.
Kesällä 1970 yhtye soitti vakituisesti maineikkaassa newyorkilaisessa klubissa Max's Kansas City, joka on sittemmin rekisteröitynyt tavaramerkiksi (maxskansascity.com). Lou Reedin ystävä Brigid Polk (sittemmin Berlin) oli harrastanut jo pitemmän aikaa kaikenlaisten tilanteiden äänittämistä. Hän ei ollut varsinaisesti rockmusiikin ystävä, mutta tuli seuraamaan Loun esiintymistä. Tapansa mukaan hän toi mukanaan kasettinauhurin tarkoituksenaan äänittää keikka muistoksi itselleen. Polkin apuna toimi Jim Carroll, ja tämän sanojen mukaan he olivat äänittäneet kyseisenä kesänä useita The Velvet Undergroundin keikkoja.
Polkin äänitteet onnistuivat niin hyvin, että niistä koottiin tämä levy, jota voidaan pitää luultavasti ensimmäisenä laillisena bootleg-albumina. Äänityslaitteesta johtuen kyseessä on monofoninen levy. Nauhoja on editoinut ja tuotantoa johtanut Geoff Haslam.
Levyntekoa on koordinoinut Mark Meyerson A&R Atlantic Records -yhtiöstä. Hän on myös laatinut esittelytekstin.
Levykannen graafinen suunnittelija on Richard Mantel, valokuvat on ottanut Fred Lombardi ja kuvittaja on Doug Johnson.
Kiitoksissa on mainittu Danny Fields.
Kappaleet

Levylle on valittu vain osa yhtyeen kahden setin keikkaohjelmistosta.
Sivu 1
I'm Waiting for the Man – 4:00
Sweet Jane – 4:52
Lonesome Cowboy Bill – 3:41
Beginning to See the Light – 5:00
Sivu 2
I'll Be Your Mirror – 1:55
Pale Blue Eyes – 5:38
Sunday Morning – 2:43
New Age – 5:58
Femme Fatale – 2:29
After Hours – 2:05
Laulut ovat Lou Reedin tekemiä lukuun ottamatta kappaletta "Sunday Morning", jonka sävellystyöhön on osallistunut myös John Cale. Julkaisija on Oakfield Avenue Music, BMI.
Muusikot

Lou Reed – rytmikitara ja laulu
Sterling Morrison – soolo- ja rytmikitara
Doug Yule – basso ja laulu
Billy Yule – rummut
Ennen tätä äänitettä yhtyeessä oli tapahtunut miehistönvaihdoksia, kun John Calen tilalle oli tullut Doug Yule ja Maureen 'Moe' Tuckerin tilalle Billy Yule. Äänitetty keikka jäi tämän Velvet Underground –kokoonpanon viimeiseksi, kun Reed erosi yhtyeestä.
Uudelleenjulkaisu

Alkuperäisestä LP-levystä on tehty vuonna 2004 ilmestynyt laajennettu ja remasteroitu kahden CD-levyn julkaisu. Sen taustalla ovat yhtiöt Atlantic Recording Corporation, Rhino ja Warner Strategic Marketing. Levyt sisältävät ensi kerran kyseisen Velvet Underground 
 –kokoonpanon "viimeisen keikan" molemmat keikkasetit. Kappaleista kuusi on ennen julkaisemattomia.
Uuden julkaisun ovat tuottaneet John Hagelston, Bill Inglot ja Patrick Milligan. Remasteroinnin ovat tehneet Dan Hersch ja Iglot DigiPrep-studiossa. Diskografiaa koskevat huomautukset on laatinut Steve Woolard. Tuotemanagerina on ollut Matt Abels ja editointia on johtanut Sheryl Farber.
Graafisesta suunnittelusta ovat vastanneet Hugh Brown ja Jimmy Hole. Valokuvia ovat ottaneet Dustin Pittman ja Lee Black Childers.
Projektiapulaisina ovat toimineet April Milek, Randy Perry, Gladys Sanchez, Bob O'Neill, David McLees, Ginger Dettman, Sal Mercuri ja Tim Scanlin sekä Marc Salata.
Lisämateriaali on saatu Jeff Goldin arkistoista (www.recordmecca.com).
CD-levyjen mukana seuraa 20-sivuinen vihkonen, johon John Hagelston Rhino-yhtiöstä on koonnut muistikuvia seuraavilta henkilöiltä: Doug Yule, Danny Fields, Brigid Berlin, Moe Tucker, Billy Yule, Dustin Pittman ja Jim Carroll.
Levy 1
I'm Waiting for the Man
White Light White Heat +
I'm Set Free +
Sweet Jane (Version 1) +
Lonesome Cowboy Bill (Version 1)
New Age
Beginning to See the Light
Levy 2
Who Loves the Sun +
Sweet Jane (Version 2)
I'll Be Your Mirror
Pale Blue Eyes
Candy Says +
Sunday Morning
After Hours
Femme Fatale
Some Kinda Love
Lonesome Cowboy Bill (Version 2) +
Merkillä + varustetut kappaleet ovat ennen julkaisemattomia.
Ligue 1 -kausi 2015–2016

| Ligue 1 -kausi 2015–2016 |
| --- | --- |
Joukkueiden määrä:  20
Ajankohta:  7. elokuuta 2015 – 14. toukokuuta 2016
Mestari:  Paris Saint-Germain
Nousseet joukkueet:  Angers   Troyes   Gazélec
Pudonneet joukkueet:  FC Metz   RC Lens   Evian
Ligue 1 -kausi 2015–2016 oli järjestyksessään 78. Ranskan jalkapallon pääsarjan Ligue 1:n kausi. Hallitsevana mestarina kauteen lähti Paris Saint-Germain. PSG varmisti mestaruutensa, kun kahdeksan ottelua oli pelaamatta. Tämä oli Ranskan ennätys.
Joukkueet

Joukkueiden sijainti Ranskan kartalla
| Joukkue | Kaupunki | Päävalmentaja |
| --- | --- | --- |
| Gazélec Ajaccio | Ajaccio |  Thierry Laurey |
| SCO Angers | Angers |  Stéphane Moulin |
| SC Bastia | Bastia |  Ghislain Printant  François Ciccolini (1/2016–) |
| FC Girondins de Bordeaux | Bordeaux |  Willy Sagnol  Ulrich Ramé (3/2016–) |
| SM Caen | Caen |  Patrice Garande |
| En Avant de Guingamp | Guingamp |  Jocelyn Gourvennec |
| Lille OSC | Lille |  Hervé Renard  Frédéric Antonetti (12/2015–) |
| FC Lorient-Bretagne Sud | Lorient |  Sylvain Ripoll |
| Olympique Lyonnais | Lyon |  Hubert Fournier  Bruno Génésio (12/2015–) |
| Olympique de Marseille | Marseille |  Marcelo Bielsa  Míchel (8/2015–4/2016)  Franck Passi (4/2016–) |
| AS Monaco FC | Monaco |  Leonardo Jardim |
| Montpellier HSC | Montpellier |  Rolland Courbis  Pascal Baills (12/2015–1/2016)  Bruno Martini (12/2015–1/2016)  Frédéric Hantz (1/2016–) |
| FC Nantes Atlantique | Nantes |  Michel Der Zakarian |
| OGC Nice | Nizza |  Claude Puel |
| Paris Saint-Germain | Pariisi |  Laurent Blanc |
| Stade de Reims | Reims |  Olivier Guégan  David Guion (4/2016–) |
| Stade Rennais | Rennes |  Philippe Montanier  Rolland Courbis (1/2016–) |
| AS Saint-Étienne | Saint-Étienne |  Christophe Galtier |
| Toulouse FC | Toulouse |  Dominique Arribagé  Pascal Dupraz (3/2016–) |
| ESTAC Troyes | Troyes |  Jean-Marc Furlan  Claude Robin (12/2015)  Michel Padovani (12/2015–) |
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |  Huomautukset  |
| --- | --- | --- | --- | --- | --- | --- | --- | --- | --- | --- |
| 1 | Paris Saint-Germain (M, K)  | 38 |  30 |  6  |  2  |  102 |  19 | +83 | 96 | Joukkue pääsee Mestarien liigan 2016–2017 lohkovaiheeseen |
| 2 | Lyon (X)  | 38 |  19 |  8 |  11 |  67 |  43 | +24 | 65 | Joukkue pääsee Mestarien liigan 2016–2017 lohkovaiheeseen |
| 3 | Monaco (X)  | 38 |  17 |  14 |  7  |  57 |  50 | +7 | 65 | Joukkue pääsee Mestarien liigan 2016–2017 3. karsintakierrokselle |
| 4 | Nice  | 38 |  18 |  9  |  11 |  58 |  41 | +17 | 63 | Joukkue pääsee Eurooppa-liigan 2016–2017 kolmannelle karsintakierrokselle |
| 5 | Lille  | 38 |  15 |  15  |  8 |  39 |  27 | +12 | 60 | Joukkue pääsee Eurooppa-liigan 2016–2017 kolmannelle karsintakierrokselle |
| 6 | Saint-Étienne  | 38 |  17 |  7 |  14 |  42 |  37 | +5 | 58 |   |
| 7 | Caen  | 38 |  16 |  6 |  16 |  39 |  52 | -13 | 54 |   |
| 8 | Rennais  | 38 |  13 |  13 |  12 |  52 |  54 | -2 | 52 |   |
| 9 | Angers  | 38 |  13 |  11 |  14 |  40 |  38 | +2 | 50 |   |
| 10 | Bastia  | 38 |  14 |  8  |  16 |  36 |  42 | -6 | 50 |   |
| 11 | Bordeaux  | 38 |  12 |  14  |  12 |  50 |  57 | -7 | 50 |   |
| 12 | Montpellier  | 38 |  14 |  7 |  17 |  49 |  47 | +2 | 49 |   |
| 13 | Marseille  | 38 |  10  |  18 |  10 |  48 |  42 | +6 | 48 |   |
| 14 | Nantes  | 38 |  12 |  12  |  14 |  33 |  44 | -11 | 48 |   |
| 15 | Lorient  | 38 |  11 |  13 |  14 |  47 |  58 | -11 | 46 |   |
| 16 | Guingamp  | 38 |  11 |  11 |  16 |  47 |  56 | -9 | 44 |   |
| 17 | Toulouse  | 38 |  9  |  13 |  16 |  45 |  55 | -10 | 40 |   |
| 18 | Reims  | 38 |  10  | 9   |  19 |  44 |  57 | -13 | 39 | Joukkue putoaa Ligue 2:een |
| 19 | Gazélec Ajaccio  | 38 |   8 |  13 |  17 |  37 |  58 | -21 | 37 | Joukkue putoaa Ligue 2:een |
| 20 | Troyes (P)  | 38 |  3  |  9  |  26 |  28 |  83 | -55 | 18 | Joukkue putoaa Ligue 2:een |
Päivitetty 1. toukokuuta 2016 pelattujen otteluiden jälkeen. Lähde: Soccerway

Sijoituksen määrittäminen: 1) Pisteet; 2) Maaliero; 3) Tehdyt maalit; 4) Keskinäisten otteluiden pisteet; 5) Keskinäisten otteluiden maaliero; 6) Fairplay-sijoitus.

(M) Mestari; (K) Karsiutunut mainittuun vaiheeseen; (P) Pudonnut; (X) Varmistanut paikkansa Eurooppa-liigassa, mutta voi vielä karsiutua Mestarien liigaan.
Parhaat maalintekijät

Tilanne 20. huhtikuuta 2016
| # | Pelaaja | Joukkue | Maalit |
| --- | --- | --- | --- |
| 1. |  Zlatan Ibrahimović | PSG | 32 |
| 2. |  Alexandre Lacazette | Lyon | 17 |
| 3. |  Hatem Ben Arfa | Nice | 16 |
| 4. |  Edinson Cavani | PSG | 15 |
| 4. |  Michy Batshuayi | Olympique de Marseille | 15 |
| 4. |  Wissam Ben Yedder | Toulouse | 15 |
| 5. |  Benjamin Moukandjo | Lorient | 12 |
| 5. |  Ousmane Dembèlé | Rennais | 12 |
| 6. |  Valère Germain | Nice | 11 |
| 6. |  Sofiane Boufal | Lille | 11 |
| 6. |  Abdul Waris | Lorient | 11 |
| 7. |  Ángel Di María | PSG | 10 |
| 7. |  Andy Delort | Caen | 10 |
| 7. |  Martin Braithwaite | Toulouse | 10 |
Like a Rolling Stone

| ”Like a Rolling Stone” Bob Dylan |
| --- | --- | --- |

Singlen tiedot
 Albumilta: Highway 61 Revisited
 Äänitetty : 15. kesäkuuta 1965
 Julkaistu: 20. heinäkuuta 1965
 Formaatti: 7" single
 Tuottaja(t): Tom Wilson
 Tyylilaji: folk rock
 Kesto: 06.09
 Levy-yhtiö: Columbia
Bob Dylanin muut singlet
| ”Maggie’s Farm” 1965 | ”Like a Rolling Stone” 1965 | ”Positively 4th Street” 1965 |
Like a Rolling Stone on Bob Dylanin kappale ja single vuodelta 1965. ”Like a Rolling Stone" ilmestyi singlenä heinäkuussa 1965, ja se on mukana Dylanin elokuussa 1965 julkaistulla Highway 61 Revisited -albumilla.
”Like a Rolling Stone” kestää kuusi minuuttia ja yhdeksän sekuntia, sillä Dylanin onnistui murtaa ”kolmen minuutin kappalestandardi”. Vaikka näin pitkää laulua harvoin soitettiin kokonaisuudessaan radiossa, siitä tuli Dylanin uran siihen mennessä suurin hitti noustessaan Billboardin listalla sijalle kaksi.
Merkitys

”Like a Rolling Stonea” pidetään yleisesti yhtenä Dylanin ja kaikkien aikojen merkittävimmistä kappaleista. Rolling Stone -lehti valitsi sen vuonna 2004 maailman kaikkien aikojen hienoimmaksi pop-kappaleeksi. Musiikkikriitikoiden arvioita kaikkien aikojen kappaleista tilastoiva Acclaimed Music sijoittaa ”Like a Rolling Stonen” ykköseksi. Bruce Springsteen nosti kappaleen ja sen 15-vuotiaan Springsteeniin itseensä tekemän vaikutuksen esille puheessaan tilaisuudessa, jossa Dylan nimettiin Rock and Roll Hall of Fameen. Springsteen sanoi Dylanin vapauttaneen mielen siinä kun Elvis oli vapauttanut ruumiin. Dylan on itsekin kutsunut ”Like a Rolling Stonea” parhaaksi koskaan tekemäkseen kappaleeksi.
”Like a Rolling Stone” merkitsi myös Dylanin uralla siirtymisestä akustisesta folkista sähköisempään ilmaisuun. Kappaleen ensimmäinen live-esitys tapahtui Newport Folk Festivalilla 25. heinäkuuta 1965. Seuraavana vuonna 17. toukokuuta 1966 Manchester Free Trade Hall -keikalla juuri ennen ”Like a Rolling Stonea” kuultiin yleisön joukosta legendaariseksi muodostunut "Judas!"-huuto.
Sisältö

”Like a Rolling Stone” on syyllistävä vuodatus, joka kertoo nimeltä mainitsemattoman henkilön alamäestä. Sanoituksessa on myös  surrealistisia viittauksia arvoituksellisiin hahmoihin kuten ”Neiti Yksinäinen”, ”Rääsy-Napoleon” ja kromatulla hevosella ratsastava diplomaatti, jonka olalla on siamilaiskissa. Kappaleen päähahmon henkilöllisyys ei ole tiedossa. Häneksi on arvailtu muun muassa Bobby Neuwirthiä, Joan Baezia ja Bob Dylania itseään.
Urut, piano ja kitarat muodostavat kappaleella tiheän ja pahaenteisen äänimaailman, jonka yllä kulkee Dylanin hapan, huolimaton ja monotoninen, puoliksi puhuttu blues rap -laulu. Joidenkin rivien lopussa Dylanin laulu nousee ivalliseksi.
Tekeminen

Bob Dylan kirjoitti kappaleen kotonaan Woodstockissa palattuaan Englannin-kiertueeltaan. Sanoitus oli kymmenen sivun mittainen, Dylanin mukaan aluksi vihanpurkaus, kosto, jollekulle suunnattu puhe siitä, kuinka onnekas tämä oli ollut. Dylan ei aluksi ollut ajatellut tekstiä lauluna, mutta istuttuaan kerran pianon ääreen hän kuuli mielessään kertosäkeen ”How Does It Feel...” sävelen, joka toi hänen mieleensä hidastetun laavassa uimisen. Dylan sävelsi kertosäkeen ensin. Hän kirjoitti musiikin pianollaan korotetussa G-sävellajissa. Hän vaihtoi sävellajin C:hen levyttäessään kappaleen.
Muusikot

Kappaleella urkuja soittaa Al Kooper, pianoa Paul Griffin ja kitaraa Mike Bloomfield.
Aiheesta muualla

Kappaleen sanoitus Bob Dylanin virallisella kotisivulla. (englanniksi)
Daniel Myrmæl Helgestad

| Daniel Myrmæl Helgestad> Henkilötiedot |
| --- | --- |
Koko nimi:  Daniel Myrmæl Helgestad
Syntynyt: 9. heinäkuuta 1987 (ikä 37)
Uran tiedot
Seura:  Henning Skilag
Laji:  maastohiihto
Maailmancup
Kaudet:  2008–
Paras sijoitus:  13
Voitot:  0
Palkintokorokkeella:  0
 Tietolaatikko päivitetty 13. helmikuuta 2016 
Daniel Myrmæl Helgestad (s. 9. heinäkuuta 1987) on norjalainen maastohiihtäjä. Hän edustaa Henning Skilag -seuraa.
Helgestad debytoi maailmancupissa maaliskuussa 2008 Holmenkollenin 50 kilometrin vapaan hiihtotavan kilpailussa sijoittuen sijalle 43. Ensimmäiset pisteensä hän saavutti vuoden 2015 maaliskuussa niin ikään Holmenkollenin 50 kilometrin kilpailusta sijoittuen sijalle 28. Parhaimmillaan hän on sijoittunut 13:nneksi Falunin 10 kilometrin perinteisen hiihtotavan kilpailussa helmikuussa 2016.
Helgestad sijoittui alle 23-vuotiaiden MM-kilpailuissa seitsemänneksi 30 kilometrin vapaan hiihtotavan yhteislähtökilpailussa 2008. Hän on voittanut kaksi kilpailua Skandinavia Cupissa. Norjan-mestaruuskilpailuissa hän sai hopeaa 50 kilometrin vapaan hiihtotavan yhteislähtökilpailussa 2014.
Chorió

Chorió (kreik. Χωριό, ”Kylä”; myös Horió) voi viitata muun muassa seuraaviin paikkoihin Kreikassa:
Chorió eli Chóra, kylä Chálkin saarella Etelä-Egean saarten alueella
Chorió eli Chóra, kylä Kálymnoksen saarella Etelä-Egean saarten alueella
Chorió eli Áno Sými, osa Sýmin kaupunkia Sýmin saarella Etelä-Egean saarten alueella
Littoinen

Littoisten rautatieasema, jossa on Leninin vierailusta asemalla kertova muistomerkki.
Littoinen (ruots. Littois) on taajama Kaarinan ja Liedon rajalla Varsinais-Suomessa, noin seitsemän kilometriä Turun keskustan itäpuolella. Aikaisemmin Littoinen kuului kolmeen kuntaan: Kaarinaan, Lietoon ja Piikkiöön. Sen keskellä on Littoistenjärvi. Littoisten taajama on rakentunut Littoistenjärven rannalle 1700-luvulla perustetun verkatehtaan ympärille.
Vuonna 1899 rakennettu rautatieyhteys vahvisti Littoisten kehitystä. Nykyään eivät rantaradalla kulkevat junat enää pysähdy Littoisissa. Verkatehtaan hylkäämiin tiloihin on 1990-luvulla saneerattu asuntoja ja toimistotiloja.
Teollisuus > Littoisten verkatehdas

Jo 1700-luvulta asti on Littoisissa ollut monipuolista teollisuustoimintaa. 28. syyskuuta 1739 saivat kauppiaat Henrik Rungeen ja Esaias Wechter Turun lääninkansliasta luvan perustaa Littoistenjärven rantaan Liedon puolelle vanulaitoksen, jossa Turussa kudotut kankaat vanutettiin. Talousongelmissa ollut verkatehdas vaihtoi omistajaa ja toimialaa erilaisten tekstiilien valmistukseksi. Tehdas jatkoi toimintaansa vuonna 1877 sattuneesta vakavasta tuhopalosta huolimatta. Vuonna 1941 tapahtuneen fuusion jälkeen yritys toimi nimellä Barker-Littoinen. Keväällä 1969 toiminta lopulta siirtyi Turun Raunistulaan heikentyneen kysynnän seurauksena. Tehtaan punatiiliset tuotantorakennukset ovat kuitenkin vielä olemassa, ja Museovirasto on määritellyt Littoisten verkatehtaan ja siihen liittyvän Kotimäen asuinalueen valtakunnallisesti merkittäväksi rakennetuksi kulttuuriympäristöksi.
Teollisuus > Huonekalujen valmistus

Vuonna 1965 Huonekalutehdas Korhonen siirsi osan tuotteiden valmistuksesta Kaarinan Littoisiin Turun rajalle. Vuonna 1982 tehtaan kolmannen rakennusvaiheen jälkeen huonekalutuotteiden valmistus siirtyi kokonaan Littoisiin, jossa nykyään valmistetaan Artekille Alvar Aallon suunnittelemia huonekaluja, pikkutuoleja, nojatuoleja ja pöytiä. Huonekalutehdas Korhonen siirtyi Artekin omistukseen vuonna 2014 ja tuotantoa varten Artek perusti uuden A-Factory-nimisen yrityksen.
Teollisuus > Informaatioteknologia

Vuonna 1954 Turkuun perustettu antennitarvikkeita ja keskusradiolaitteita tarjoava yritys Teleste siirsi pääkonttorinsa ja tehtaansa Kaarinan Littoisiin Turun rajalle.
Littoisten muita rakennuksia

Littoisissa sijaitsee myös Littoisten ala-aste, Kotimäen yhtenäiskoulu, useita päiväkoteja ja Turun Rauhanyhdistys.
Tunnettuja littoislaisia

Lithovius-suku
Juha Helppi, pokeriammattilainen
Iida Rauma, kirjailija
Marja Salmela, kirjailija
Tom of Finland, kuvataiteilija
Anne-Mari Virolainen, kansanedustaja
Sofia Virta, kansanedustaja
Viljo Ilmari Vyyryläinen, Mannerheim-ristin ritari
Littoisten urheiluseuroja

Littoisten Työväen Urheilijat (LTU) on vuonna 1932 perustettu yleisseura.
Littoistenjärven Urheilijat (Litsa Lakers) on vuonna 2020 perustettu tyttöjen koripalloseura.
Aiheesta muualla

Miksi Littoisten tehdas on Littoisissa
Kaarinan kaupunginosat
Auranlaakso
Harvaluoto
Heernummi
Hepojoki
Keskusta
Kuusisto
Littoinen
Makarla
Nummenniitty
Nunna
Piikkiön kirkonkylä
Piikkiönlahti
Piispanristi
Voivala
Littoisten verkatehdas vuonna 2006
Chengdu J-7

Pakistanin ilmavoimain päivitetty hävittäjä on tyypiltään F(J)-7 PG. Kuva vuodelta 2009.
Chengdu J-7 (Jian-7, muualla: F-7, Nato-raportointinimi Fishcan) on Kiinassa valmistettu yliääninen suihkuhävittäjä, joka kykenee 2.0 Machin huippunopeuteen. Sen pääkäyttäjä on ollut Kansan vapautusarmeijan ilmavoimat. Konetyyppi on lähes suora kopio MiG-21:stä, jota Kiina on päivittänyt edelleen. Ensilento tapahtui 17. tammikuuta 1966.
Kuvan J-7I on museoituna Kiinassa.
Konetta on toimitettu lisäksi Bangladeshille, Pakistanille, Albanialle sekä joillekin Afrikan maille kuten Egyptille ja Iranille. Vuosina 1965–2013 valmistettiin yli 2 400 konetta. Konetyyppi on ollut ainakin vuoteen 2021 Pohjois-Korean ilmavoimien käytössä.
Sen aseistuksena ovat infrapunahakuiset ilmataisteluohjukset PL-2, PL-5 tai PL-8 ja tykkiaseistus (1-2x 30mm NR-30). Eräs merkittävin jatkokehitelmä lienee Guizhou JL-9.
Aiheesta muualla

Kuvia tai muita tiedostoja aiheesta Chengdu J-7 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chengdu J-7
Käännös suomeksi
Ligue Nationale de Basketball

| Ranskan koripalloliiga |
| --- | --- |
 Meneillään oleva kausi Ligue Nationale de Basketball 2021–2022 

Laji:  koripallo
Maa(t):   Ranska
Perustettu:  1921 (Nykyinen Pro A perustettiin nimellä Excellence)
Joukkueita:  Pro A: 18 Pro B: 18
Hallitseva mestari:  ASVEL (2020–2021)
Eniten mestaruuksia:  ASVEL (20)
Sivusto:  www.lnb.fr
Ligue Nationale de Basket (lyhyemmin LNB) on Ranskan korkein koripallosarja. Sarja on jaettu kahteen sarjatasoon: Pro A (korkein divisioona) ja Pro B (toiseksi korkein divisioona). Kausi 2019–2020 oli ensimmäinen kausi korkeimman sarjatason olemassaolon aikana, jolloin mestaruus ei ratkennut. Kausi jouduttiin keskeyttämään COVID-19-pandemian vuoksi.
Sarjasysteemi

Pro A:n joukkueet pelaavat toisiaan vastaan kahdesti. Sarjan lopussa kahdeksan parasta seuraa pääsevät pudotuspeleihin. Kaudesta 2006–2007 kolme huonointa joukkuetta putoavat Pro B:hen. Pudotuspelien kaikki kierrokset ovat paras-kolmesta sarjoja. Ainoastaan mestaruudesta pelataan vain yksi peli.
Pro B:n joukkueet pelaavat toisiaan vastaan kahdesti. Kahdeksan parasta joukkuetta pääsevät pudotuspeleihin ja sarjan voittaja sekä mestari pääsevät Pro A:han. Pudotuspelien osat ovat kahden pelin mittaisia, mutta finaali on yhden pelin ottelu. Pro B:n kaksi huonointa joukkuetta tippuvat NM1-liigaan.